Qele Qele (uorm. - "Քելե Քելե" - ôznoczo: dali dali, wym. [kʲɛlɛ kʲɛlɛ]) to śpiywka ôd Sirusho, kero reprezyntowała Armynijo na Kōnkursie Śpiywki Ojrowizyje 2008. Artystka sama napisała słowa śpiywki, muzyka skōmpōnowoł H.A. Der-Howagimian. Śpiywka je blank po angelsku, kej niy liczyć intra a słōw "qele qele". Jako gatōnek połōnczo we sie cechy popu a ôrmiańskij ludowyj muzyki. Wybrano jōm 13 merca 2008 we krajowych welōngach śpiywki repryzyntujōncyj, po absztimōngu. Do ścisłygo krajowygo finału dostało sie 4 nojpopularnijszych śpiywokōw a śpiywoczek ze cołkij Armynije. Bez SMS-absztimōng a nōmery ekszpertōw ze żyri podjōno decyzyjo, co to "Qele Qele" bydzie forszlagym na Śpiywka lo Ojropy we Belgradzie. Zarozki po tym, Sirusho sztartnōła kōncertowo sztreka po Belgiji. Przijōno ja tam fest ciepło. Bōła tyż we Lōndynie, Paryżu, Pradze a Berlinie. We finale śpiywka dostała 4. plac, zebrał tyż 199 pkt., we pōłfinale miała drugi plac a 139 pkt. Śpiywka ôtrzimała maksymalno nota (12 pkt.) ôd: Francyje, Belgije, Niiderlandōw, Grecyje, Rusyje, Czeskij Republiki, Gruzyje a Polski. Tytuła "Qele Qele" ôznoczo gynau "łazić" lebo "maszyrować", kere je wźōne ze starouormiańskigo słowa, dzisio używanygo we slangu. Kej pisała słowa śpiywki, Sirusho prōgowała uprościć tekst jako ino sie dało, coby bōł uōn wpadajōncy we ucho a idyjalny do tōńca. Bez jaki ôkres czasu "Qele Qele" bōło podle bukmacherōw nojchyntliwiyj ôbsawianōm do roli wygranygo śpiywkōm. Necowe ôdwołania. Qele Qele - neczajta ze śpiywkōm